Tiedote 1.11.2016

**Neljännen sukupolven hienostunut Kia Sportage**

Täysin uusi Kia Sportage esiteltiin Suomessa helmikuussa. Neljännen sukupolven Sportagessa yhdistyvät innovatiivisuus ja hienostuneisuus. Uusi Sportage vetoaa upealla muotoilulla, teknisillä ominaisuuksilla ja laadukkuudellaan.

Neljännen sukupolven Kia Sportage esiteltiin Frankfurtin autonäyttelyssä syksyllä 2015. Sportage oli Kian parhaiten myyvä malli Euroopassa viime vuonna yli 105 000 kappaleen vuosimyynnillään. Myös Suomessa Sportagella on vahva asema. Sportage on kuulunut usean vuoden ajan luokkansa myydyimpiin automalleihin.

Uuden Kia Sportagen keulailme on kokenut näkyvän muutoksen. Etuvalot eivät enää ole integroituna jäähdyttimen säleikköön, vaan ne kaartavat taaksepäin aiempaa terävämmin muotoillun konepellin ulkoreunaa pitkin. Uuden Sportagen tunnistaa heti Kiaksi. Sen madallettu ja levennetty, ”tiger-nose-säleikkö” tuo Sportagen keulaan jykevyyttä, mikä tekee auton olemuksesta vaikuttavan.

Uuden Sportagen profiili on entistä urheilullisempi ja virtaviivaisempi. Sivulta katsottuna Sportage on edeltäjänsä tapaan aerodynaaminen muodoltaan. Sulavalinjainen kori, voimakkaammat pyöräkotelot ja tiukat linjat antavat Sportagelle entistä dynaamisemman ja jäntevämmän ulkomuodon. Uusi Sportage on 40 mm edeltäjäänsä pidempi (nyt 4480 mm). Akseliväli (2670 mm) on kasvanut 30 mm. Auton korkeus (1635 mm) ja leveys (1855 mm) ovat säilyneet ennallaan. Uuden muotoilun ansiosta Sportagen ilmanvastuskerroin on nyt 0.33 Cd (ennen 0.35 Cd). Merkittävää on auton tavaratilan kasvaminen 465 litrasta 503 litraan (VDA).

Takaosassa uuden Sportagen vaakasuorat muodot ja pintojen runsaus korostavat auton leveyttä. Vuoden 2013 Kia Provo -konseptiautosta innoitteensa saaneita niukkalinjaisia yhdistelmävaloja yhdistää koko perän leveydeltä kulkeva lista. Uusi Sportage huokuu voimaa ja ketteryyttä – tarkastelipa sitä mistä kulmasta tahansa.

Täysin uusi Kia Sportage on aiempaa parempi ja hiljaisempi ajettava. Auton jousitus on optimoitu uudelle entistä jäykemmälle korirakenteelle, jossa on käytetty 51 prosenttia ultralujia teräksiä. Kehitysohjelmassa on panostettu erityisesti auton ajomukavuuteen, käsiteltävyyteen ja vakauteen.

Kia Sportagen laaja moottorivalikoima on suunniteltu palvelemaan niin yksityis- kuin yritysautoilijoitakin. Uusi 1,6-litrainen T-GDi -bensaturbomoottori ja 7-vaihteinen DCT-kaksoiskytkinvaihteisto tulevat tarjolle uuteen Sportageen. 1.6 T-GDI perustuu samaan moottoriin, joka on urheilullisten Kia cee’d GT- ja pro\_cee’d GT -mallien voimanlähteenä. Uusi moottori tuottaa tehoa 177 hv ja vääntöä 265 Nm. Uusi DCT-vaihteisto pystyy

käsittelemään turbomoottorin tarjoaman korkean väännön tarjoten samalla urheilullista ajonautintoa.

Uuden Kia Sportagen hinnat alkavat 26 990 eurosta. Mallistoon kuuluu neljä eri varustetasoa: LX, EX, Business Premium ja GT Line. Uusina mukavuus- ja turvallisuusvarusteina Sportageen on saatavana muun muassa langaton mobiililaitteen laturi, ilmastoidut etuistuimet, sähkötoiminen takaluukku, automaattinen hätäjarrutusjärjestelmä, automaattinen taskupysäköintijärjestelmä, kaistavahti, kuolleen kulman varoitusjärjestelmä, nopeusrajoitusmerkkien tunnistusjärjestelmä, 8” TFT LCD -monitoimikosketusnäyttö ja TomTom Live -karttapalvelut.

Uusi Kia Sportage saavutti täydet viisi tähteä Euro NCAP -turvallisuustestissä.

**Lisätietoja**
Lauri Puintila,PR-päällikkö, Kia-maahantuonti, Lauri.Puintila (at) delta.fi, 040 584 4685.

***Kia Motors Corporation****Kia Motors Corporation on vuonna 1944 perustettu eteläkorealainen autonvalmistaja. Kia-autojen vuosittainen tuotanto on yli 3 miljoonaa ajoneuvoa. Kialla on 14 valmistus- ja kokoonpanotehdasta viidessä eri maassa ja myyntiverkosto toimii noin 150 maassa. Yhtiön vuotuinen liikevaihto on noin 45 miljardia dollaria. Kialla on maailmanlaajuisesti noin 49 000 työntekijää.
Kian markkinaosuus oli Suomessa 6,0 prosenttia vuonna 2015. Kialla on ollut useana vuonna Suomen merkkiuskollisimmat asiakkaat.
Kian maahantuontiyhtiö Suomessa on Delta Motor Group.*